3 Ela tlhoko se Moshe a neng a se dira fa a bona gore Baiseraele ba a boifa. Pego ya teng e balega jaana: “E ne e re fa Moshe a fetsa go bua le bone, a bo a baya lesire mo sefatlhegong sa gagwe. Mme e ne e re fa Moshe a tsena [mo motlaaganeng] fa pele ga ga Jehofa a ya go bua le ene, o ne a ntsha lesire go fitlha a tswa. Mme o ne a tswa a bo a bua le bomorwa Iseraele se a neng a se laetswe. Mme bomorwa Iseraele ba bona sefatlhego sa ga Moshe, gore letlalo la sefatlhego sa ga Moshe le ne le ntsha marang; mme Moshe a busetsa lesire mo sefatlhegong sa gagwe go fitlha a tsena a ya go bua le [Jehofa].” (Ekesodo 34:33-35) Ke ka ntlha yang fa Moshe a ne a ipipa ka lesire ka dinako tse dingwe? Re ka ithutang eng mo go seno? Dikarabo tsa dipotso tseno di ka re thusa go sekaseka kamano ya rona le Jehofa go bona gore e ntse jang.